กสิกรคาดคนแห่พนันบอลสะพัด9พันล้าน
ศูนย์วิจัยกสิกรไทยเผยผลสำรวจพฤติกรรมคนกรุงคาดแห่พนันบอลโลกกว่า 1 ล้านคน คิดเป็นเงิน 9,000 ล้านบาท
8 มิ.ย. 2553

ศูนย์วิจัยกสิกรไทยเผยผลสำรวจพฤติกรรมคนกรุงคาดแห่พนันบอลโลกกว่า 1 ล้านคน คิดเป็นเงิน 9,000 ล้านบาท 
บริษัท ศูนย์วิจัยกสิกรไทย ทำการสำรวจคนกรุงเทพฯ จากจำนวนกลุ่มตัวอย่าง 1,265 ชุด โดยกระจายตามเพศ อายุ อาชีพ พบว่า น่าจะมีวงเงินสะพัดหมุนเวียนเพื่อเล่นพนันฟุตบอลโลกของคนกรุงเทพฯในครั้งนี้ประมาณ 9,000 ล้านบาท จากจำนวนผู้เล่น 1.12 ล้านคน เพิ่มขึ้นเมื่อเทียบกับการแข่งขันฟุตบอลโลกปี 2549 คนกรุงเทพฯเล่นพนันฟุตบอลประมาณ 7,700 ล้านบาท จากจำนวนผู้เล่น 8.8 แสนคน
อย่างไรก็ดี คาดว่าปีนี้ วงเงินที่ใช้เล่นพนันเฉลี่ยอยู่ที่ 8,000 บาทต่อคน ลดลงเล็กน้อยจากปี 2549 ที่วงเงินเฉลี่ย 8,800 บาทต่อคน
สำหรับแหล่งพึ่งพิงทางการเงินที่นึกถึง หากจะเล่นพนันฟุตบอลนั้นพบว่า ส่วนใหญ่จะใช้เงินเดือนของตนเอง 27.8% รองลงมา คือ เงินที่เก็บสะสมไว้ 24.1% ส่วนเงินที่ยืมจากเพื่อน/ญาติหรือคนในครอบครัวอยู่ที่ 21% และใช้แหล่งเงินจากการกู้ยืมเงินมาจาก ธนาคาร บัตรเครดิต และเงินกู้นอกระบบ 14.9%
บริษัท ศูนย์วิจัย รายงานว่า แม้ประเทศเพิ่งจะผ่านพ้นวิกฤติ ทำให้ผู้ประกอบการสินค้าต่างๆ มีการโฆษณา ประชาสัมพันธ์ไม่เต็มที่ แต่ก็คาดว่า เมื่อการแข่งขันได้เริ่มต้นไปสักระยะหนึ่ง กระแสความสนใจต่อฟุตบอลโลก จะมีเพิ่มขึ้นเป็นลำดับ โดยมีปัจจัยสนับสนุนจากเวลาการถ่ายทอดสดการแข่งขันในประเทศไทย ที่อยู่ในช่วงไม่ดึกจนเกินไปนัก คือช่วงเวลาประมาณ 18.30-21.00 น ทำให้ไม่เป็นอุปสรรคต่อผู้สนใจติดตามชม แตกต่างจากการแข่งขันฟุตบอลโลกในปี 2549 ที่ช่วงเวลาการถ่ายทอดส่วนใหญ่ จะอยู่ในช่วงเวลา 23.00 น. และ 02.00 น. ซึ่งถือเป็นช่วงที่ดึกพอสมควร จึงค่อนข้างลำบากสำหรับผู้ที่จะต้องไปเรียนหรือทำงานตอนเช้